Acrobátidos

A dos acrobátidos (Acrobatidae) é unha pequeba familia de mamíferos marsupiais australidelfos da orde dos diprotodontes, suborde dos falanxeriformes e superfamilia dos petauroideos. Comprende tan só dous xéneros con cadansúa especie,Acrobatidae en MSW. unha propia de Australia e a outra de Nova Guinea.

 Taxonomía 
 Descrición 
A familia foi descrita en 1987 polo biólogo australiano Kenneth P. Aplin, investigador asociado ao Instituto Smithsoniano.Ken P. Aplin  na web do National Museum of Natural History da Smithsonian Institution.

No pasado, os acrobátidos foron clasificados dentro da familia dos burramíidos. Evidencias recentes suxiren que poden estar relacionados máis proximamente con Tarsipes rostratus, a única especie dos tarsipédidos.

 Etimoloxía 
O nome científico da familia, Acrobatidae, está formado, como é a norma, sobre a raíz do nome so seu xénero tipo, Acrobates, coa adición da desidencia do latín científico -ĭidea, propia dos nomes das familias de animais.

Polo que respecta a Acrobates, deriva do grego antigo ἀκροβάτης ‎akrobátēs, 'acróbata'.

 Clasificación 
A familia comprende tan só dous xéneros, con cadansúa especie, como quedou dito:

Familia Acrobatidae Aplin, 1987 
 Xénero Acrobates Desmarest, 1818 Acrobates no MSW.
 Acrobates pygmaeus Shaw, 1793
 Xénero Distoechurus Peters, 1874 Distoechurus no MSW.
 Distoechurus pennatusPeters, 1874

 Características 
Son dous pequenos animais caracterizados por posuíren unha membrana que une as extremidades anteriores e posteriores a cada lado do corpo, desde os pulsos até os tornecelos, o que lles permite planar dunha árbore a outra. A súa cola, prénsil, está cubierta de pelos curtos.

Os acrobátidos son moi pequenos; de feito, Acrobates pygmaeus é o planador máis pequeno do mundo, e pesa tan só de 10 a 14 g. Distoechurus pennatus é lixeiramente máis grande, chegando a pesar ao redor de 50 g.

Ambas as especies aliméntanse principalmente de néctar, e ambas as dúas teñen unha longa lingua rematada nunha especie de pincel para recoller o néctar e o pole das flores. Tamén poden comeren alúgns insectos.Acrobatidae na ADW.

A súa fórmula dentaria é 3/2, 1/0, 2-3/3, 3/3. Os seus molares son bunodontes e cuadrituberculados; os premolares superiores son secodontes.

 Notas 

 Véxase tamén 

 Bibliografía 
 Grzimek, B., Schlager, N. & Olendorf, D (2003): Grzimek's Animal Life Encyclopedia. Detroit: Thomson Gale.
 McKenna, M. C. & Bell, S. K. (1997): Classification of Mammals Above the Species Level Nova York: Columbia University Press. ISBN 0-231-11013-8. 
 Rowland, P. & Strahan, R., eds. (1995): The Mammals of Australia. Washington, D.C.: Smithsonian Institution Press.
 Vaughan, T. A. (1986): Mammalogy. Third Edition. Fort Worth, Texas: Saunders College Publishing. 
 Vaughan, T. A.; J. M. Ryan & N. J. Czaplewski (2000): Mammalogy. Fourth Edition. Philadelphia, Pennsylvania: Saunders College Publishing. 
 Wilson, D. E. & Reeder, D. M., editores (2005): Mammal Species of the World. A Taxonomic and Geographic Reference, 2 vol. 3ª ed. Baltimore, Maryland, EE. UU.: The Johns Hopkins University Press. ISBN 0-8018-8221-4.

 Outros artigos 
 Marsupiais
 Australidelfos
 Diprotodontes
 Falanxeriformes
 Petauroideos

 Ligazóns externas 
 Acrobatidae Aplin, 1987  en Fossilworks.
 Acrobatidae Aplin, 1987 no ITIS.
 Acrobatidae na ADW. Con información, imaxes e bibliografía .
 Acrobatidae na EOL.

Categoría:Marsupiais